Public procurement notice: Contract Notice
Published: 2022-06-08
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33000000
Submission deadline: 2022-07-07
Award criteria: Lowest price

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Hankinnan kohteena on objektilasiskannereita, joilla digitalisoidaan valomikroskoopilla tutkittavat histologiset valmisteet. Hankinnan tavoitteena on, että laitekapasiteetti optiot mukaan lukien on riittävä annetun lasimäärän digitalisoimiseen ilman merkittäviä viiveitä. Hankittavilla laitteistoilla on tarkoitus digitalisoida vähintään 875 000 lasia vuodessa.
Laitteistoja hankitaan vuonna 2022 kolme (3) kappaletta. Sen lisäksi hankintaan sisällytetään optiona viisi (5) laitteistoa vuosille 2022-2024. Vuonna 2022 mahdollisesti hankittavat optiot tullaan tilaamaan samanaikaisesti kolmen (3) hankittavan laitteen kanssa. Vuonna 2022 ja 2023 hankittavat laitteistot, sekä optiolaitteistot tulee hinnoitella saman hintaisiksi. Mikäli vuonna 2024 hankitaan optiolaitteistoja, niiden hinta voidaan tarkastaa sopimuksen ehtojen mukaisesti (liite 2 Sopimusluonnos). Laitteistot sijoitetaan HUS-diagnostiikkakeskuksen yksiköihin (Meilahti, Jorvi, Hyvinkää, Lappeenranta ja Kotka). Laitteistojen sijoituspaikat ilmoitetaan laitteiden tilausvaiheessa.
Hankittavat laitteistot tulevat HUS Diagnostiikkakeskuksen käyttöön ja HUS kilpailuttaa sekä tekee päätöksen hankittavista laitteistoista. Tilaaja käyttää sopimuksen kohteen hankintaan ja hankinnan rahoittamiseen erillistä rahoitusyhtiötä, joka sopimuksen nojalla tulee sopimuksen kohteen omistajaksi ja joka vuokraa laitteiston edelleen Tilaajalle. Tarkemmat määräykset rahoitusyhtiön käyttämisestä on kuvattu liitteessä 2 Sopimusluonnos. Huoltosopimus (liite 3) solmitaan HUSin kanssa.
Vuonna 2022 tilattavat laitteistot, vähintään kolme (3 kpl) tulee olla toimitettu, vastaanottotarkastettu ja laskutettu vuonna 2022. Mikäli laitetta ei voida toimittaa vuoden 2022 loppuun mennessä, tulee Toimittajan antaa vakuus laitteiden ostohintaa vastaavalla summalla, kunnes laitteet ovat toimitettu (liite 2 Sopimusluonnos).
Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
HUS Diagnostiikkakeskuksen patologian yksikkö tavoittelee täysdigitaalisuutta histologisten näytteiden osalta. Tällä hetkellä HUS Diagnostiikkakeskuksessa on kliinisessä käytössä digitaalisen patologian järjestelmä Nealink (Neagen Oy), johon on integroitu sekä My+ -laboratorioinformaatiojärjestelmä että lasiskannereita ja makrokuvauskameroita (Ornet). Hankittavalla laitteistolla optioineen on tarkoitus täydentää HUS Diagnostiikkakeskuksen olemassa olevaa skannerikapasiteettia, siten että yksiköissä voidaan saavuttaa täysdigitaalisuus.
Hankittavien laitteiden tulee olla hyväksyttyjä lääkinnällisiä laitteita. Laitteiden tulee olla jatkuvakäyttöisiä linjaskannereita (line scanner) ja nopeudeltaan sellaisia, että niillä voidaan digitalisoida edellä esitetyt lasimäärät päivittäisessä diagnostisessa työssä ja sen vaarantumatta (myös esimerkiksi yhden laitteen ollessa rikki). Skanneri toimii linjaskannaustekniikalla siten kuin on määritelty liitteenä olevassa julkaisussa (liite 7) sivuilla 14-15 sekä taulukossa 6 (Table 6) eikä se ole tile/area scanner samaisen artikkelin s. 14-15 ja taulukon 6 (Table 6) määrittelyjen mukaisesti. Skannerikapasiteetin, skannerien ominaisuudet ja huoltovasteen tulee mahdollistaa HUS diagnostiikkakeskuksen yksiköiden diagnostiset tarpeet vähintään HE-värjättyjen-, immunohistokemian ja histologian laboratorion erikoisvärjäysten osalta.
Laitteiden tulee olla yhteensopivia kulloisenkin viimeisimmän DICOM-standardin kanssa, joko siten, että ne tuottavat DICOM-muotoista kuvaformaattia itse, tai niiden tuottama kuvaformaatti on Neagenin järjestelmällä konvertoitavissa toimintaa viivästyttämättä DICOM-muotoon, joka vastaa DICOM-katselimen vaatimuksia. DICOM-konversion, CE-IVD merkityssä laitteessa tai yhdessä Neagenin järjestelmän kanssa, tulee lopullisen katseltavan digitaalisen kuvan osalta täyttää DICOM-standardin tekniset ja regulatoriset vaatimukset.
Sopimus ei sisällä määräostovelvoitetta eikä yksinoikeutta tuottaa laitteita, laitteistoja, tavaroita tai palveluita tilaajalle. Ratkaisun tulee soveltua integroitujen järjestelmien kokonaisuuteen, jonka nykytilan ja tavoitetilan arkkitehtuurikuvaus on esitetty tämän tarjouspyynnön liitteessä 1.
Hankittavan laitteen suorituskyky ja (diagnostinen) tarkkuus arvioidaan demonstraatiossa, joka järjestetään videoyhteyden kautta. Tarjoaja varaa demonstraatioajan jo tarjousaikana. Tarkempi kuvaus suoritettavasta demonstraatiosta on esitetty tarjouspyynnössä kohdassa hankinnan kohteen kriteerit.
Laitteella tarkoitetaan objektilasiskanneria. Laite ei sisällä sen tarkoituksenmukaiseen käyttöön vaadittavia lisälaitteita tai tarvikkeita.
Laitteistolla tarkoitetaan laitetta, eli objektilasiskanneria, ja sen tarkoituksenmukaiseen käyttöön vaadittavia lisälaitteita ja tarvikkeita.
Takuuajan jälkeinen huoltosopimus on voimassa liitteen 3 (Huoltosopimus ja sen liitteet 2-3) mukaisesti.
Optiona varataan viiden (5) vastaavan laitteiston hankinta vuosina 2022-2024. Sijoituspaikkoina HUS Diagnostiikkakeskuksen yksiköt (Jorvi, Meilahti, Hyvinkää, Kotka, Lappeenranta).

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.